BASES DE LA CONVOCATÒRIA URGENT DEL CONSELL SOCIAL DE LA UNIVERSITAT D'ALACANT PER AL FOMENT DE LA R+D+I AMB L'OBJECTIU DE LA REACTIVACIÓ DEL SECTOR TURÍSTIC DESPRÉS DE LA COVID-19 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5819)
  + [Valencià](/va/acuerdo/5819)






Selector de idioma

Leer

* [Español](/es/acuerdo/5819)
* [Valencià](/va/acuerdo/5819)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA URGENT DEL CONSELL SOCIAL DE LA UNIVERSITAT D'ALACANT PER AL FOMENT DE LA R+D+I AMB L'OBJECTIU DE LA REACTIVACIÓ DEL SECTOR TURÍSTIC DESPRÉS DE LA COVID-19[Butlletí Oficial Universitat d'Alacant](/ca/Publicacion)
=============================================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA URGENT DEL CONSELL SOCIAL DE LA UNIVERSITAT D'ALACANT PER AL FOMENT DE LA R+D+I AMB L'OBJECTIU DE LA REACTIVACIÓ DEL SECTOR TURÍSTIC DESPRÉS DE LA COVID-19

Data d'aprovació
:   04/06/2020

Data de publicació
:   04/06/2020

Òrgan competent
:   Vicerectora d'Investigació i Transfèrencia de Coneixement

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5819.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5819)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5819)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA URGENT DEL CONSELL SOCIAL DE LA UNIVERSITAT D'ALACANT PER AL FOMENT DE LA R+D+I AMB L'OBJECTIU DE LA REACTIVACIÓ DEL SECTOR TURÍSTIC DESPRÉS DE LA COVID-19&url=https://www.boua.ua.es/va/acuerdo/5819)

**Títol:** BASES DE LA CONVOCATÒRIA URGENT DEL CONSELL SOCIAL DE LA UNIVERSITAT D'ALACANT PER AL FOMENT DE LA R+D+I AMB L'OBJECTIU DE LA REACTIVACIÓ DEL SECTOR TURÍSTIC DESPRÉS DE LA COVID-19

**Secció:** CONVOCATÒRIES I CONCURSOS

**Òrgan:** Vicerectora d'Investigació i Transfèrencia de Coneixement

**Data d'aprovació:** dijous, 4 de juny de 2020

BASES DE LA CONVOCATÒRIA URGENT DEL CONSELL SOCIAL DE LA UNIVERSITAT D’ALACANT PER AL FOMENT DE LA R+D+I AMB L’OBJECTIU DE LA REACTIVACIÓ DEL SECTOR TURÍSTIC DESPRÉS DE LA COVID-19

Des de la declaració de l'estat d'emergència sanitària de la COVID-19, la comunitat universitària de la UA ha participat en programes i processos d'investigació i innovació responsable a fi de cobrir necessitats sobrevingudes i reduir-ne l’impacte sanitari i social. Actualment, la desacceleració econòmica, per les conseqüències en el creixement, l’ocupació, la qualitat de vida i la sostenibilitat ambiental, és un dels reptes socials en els quals la UA té la capacitat d'impactar amb el desenvolupament i la implementació de noves idees (aplicacions, productes, serveis i models) que, adequades a les exigències de seguretat sanitària, contribuïsquen a reactivar el sector turístic i oferisquen respostes basades en l'evidència científica a les noves demandes socials.

En aquest context, el Consell Social de la Universitat d'Alacant, com a òrgan de participació de la societat en la universitat, a través del Vicerectorat d'Investigació i Transferència de Coneixement, promou la interelació societat-universitat a través d'una convocatòria d'investigació i innovació social d'emergència que s'alinea amb les estratègies internacionals que estan promovent una acceleració de l'abast dels objectius de desenvolupament sostenible per a controlar i reduir les amenaces mundials contra la salut i el benestar de la societat i amb l'estratègia d'Investigació i Innovació Responsable que promou la Comissió Europea. A aquesta iniciativa se sumen el Vicerectorat de Responsabilitat Social, Inclusió i Igualtat (UA Social Lab), l'Institut Universitari d'Investigacions Turístiques, Gasterra, la Càtedra d'Estudis Turístics Pedro Zaragoza Orts, la Càtedra Vectalia de Mobilitat i la Càtedra de Responsabilitat Social, les dues de la UA.

1. Objecte i finançament

L'objectiu d’aquesta convocatòria és regular per a l'any 2020, en procediment de concessió i en règim de publicitat, objectivitat i concurrència competitiva, la convocatòria urgent del Consell Social de la Universitat d'Alacant, gestionada pel Vicerectorat d'Investigació i Transferència de Coneixement, d'ajudes a projectes d'innovació social que, liderats per personal docent i investigador de la UA, s'orienten a proporcionar respostes immediates que permeten la reactivació del sector turístic.

Les propostes hauran de preveure projectes d'investigació i innovació social que presenten el desenvolupament i la implementació immediata, entre d’altres, d’aplicacions tecnològiques, productes, serveis, models i bones pràctiques des de qualsevol àmbit de coneixement i multidisciplinarietat. Quan la implementació dels projectes incidisca en les persones, hauran de recollir el possible impacte de gènere, asi com la inclusió de la diversitat funcional. Així mateix, hauran de considerar el possible impacte mediambiental. Per als dos casos, s'hauran d'anticipar mesures correctores.

El finançament de les ajudes que es concedisquen en virtut d’aquesta convocatòria es finançarà amb aportacions del Consell Social, el Vicerectorat de Responsabilitat Social, Inclusió i Igualtat (UA Social Lab), l'Institut Universitari d'Investigacions Turístiques, Gasterra, la Càtedra d'Estudis Turístics Pedro Zaragoza Orts, la Càtedra Vectalia de Mobilitat i la Càtedra de Responsabilitat Social, les dues de la UA, i mecenatge empresarial.

La quantitat màxima destinada a finançar les ajudes d'aquest subprograma serà de 100.000 euros d'acord amb les disponibilitats pressupostàries.

2. Característiques de les ajudes

Les ajudes finançaran projectes d'investigació, desenvolupament tecnològic i innovació que s’executaran en un termini de sis mesos a partir de la data establida en la resolució per un equip d'investigació format per personal docent i investigador de la Universitat d'Alacant que reunisca els requisits establits en aquest annex.

La dotació màxima per a cadascuna de les ajudes concedides als projectes serà de 15.000 euros.

Les ajudes previstes es destinaran a cobrir les despeses següents, sempre que estiguen directament relacionades amb el projecte d'investigació emergent sol·licitat:

a) Material inventariable: despeses d'inversió, en equipament científic i altre material inventariable necessari per al desenvolupament del projecte adquirits durant el primer any d'execució del projecte. No es consideraran despeses imputables, dins d'aquest apartat, mobiliari de cap mena i material inventariable informàtic, llevat que es justifique que es tracta d'instrumental específic per al desenvolupament de la investigació que es proposa.

b) Despeses d'execució: material fungible i manteniment, viatges i dietes del personal adscrit al projecte, sempre que estiguen directament relacionades amb la consecució dels objectius de la investigació proposats.

c) Altres despeses i material bibliogràfic: la contractació de serveis externs o l'adquisició de material bibliogràfic podrà ser consignada en aquest apartat.

En cap cas podrà ser destinada l'ajuda per a: (1) contractació de personal; (2) despeses protocol·làries, excepte per a l'organització de hacktó, que estarà permès.

Qualsevol canvi que altere les condicions inicials de l'ajuda o del pressupost aprovat s'haurà de sol·licitar prèviament, per escrit, al Vicerectorat d'Investigació i Transferència de Coneixement de la Universitat d'Alacant.

La percepció d'una d'aquestes ajudes és incompatible amb altres ajudes o subvencions per a la mateixa finalitat.

3. Requisits de les persones sol·licitants o centres

Les persones sol·licitants podran ser: a) equips de persones investigadores o b) facultats i l’Escola Politècnica Superior.

a) Els equips estaran formats com a mínim per 3 investigadors o investigadores a temps complet, o en còmput equivalent, vinculats/des funcionarialment o contractualment com a personal docent i investigador a la Universitat d'Alacant i en servei actiu. L'investigador o la investigadora principal i un altre membre de l'equip han de tenir el títol de doctor o doctora. L'investigador o la investigadora principal haurà de tenir una vinculació amb la UA a temps complet. Les persones integrants de l'equip d'investigació hauran de continuar-hi durant tot el període d'execució del projecte fent les tasques compromeses (excepte quan la relació contractual o estatutària amb l'organisme d'investigació al qual pertanga s'extingisca o interrompa per motius justificats). En qualsevol cas, l'equip d'investigació ha de respectar els requisits mínims de composició exigits en la convocatòria.

b) Cap investigador o investigadora podrà estar a temps complet en més d'una sol·licitud d'ajuda d'aquesta convocatòria i, en cas que es done aquesta circumstància, haurà de ser esmenada aquesta incompatibilitat. Cap grup d'investigació podrà tenir assignada més d'una ajuda en aquesta convocatòria. Es valorarà la composició multidisciplinària de l'equip d'investigació

c) Les facultats i l'Escola Politècnica Superior podran organitzar amb els estudiants hacktons orientats a la mateixa finalitat d’aquesta convocatòria.

4. Termini i presentació de sol·licituds

El termini de presentació de sol·licituds començarà l'endemà de la publicació en el BOUA i acabarà el 20 de juny del 2020.

La sol·licitud es realitzarà per instància genèrica del portal e-Administració en UAcloud dirigida al vicerector d'Investigació i Transferència de Coneixement i cal adjuntar-hi els documents en format electrònic següents:

I. Memòria del projecte d'investigació en què es farà constar els apartats següents:

● Títol

● Antecedents i estat actual del tema

● Objectius concrets i interès del projecte

● Hipòtesi, metodologia i pla de treball

● Impacte de gènere i mediambiental

● Experiència de l'equip en el tema objecte del projecte

● Pressupost detallat del projecte que, en cap cas, podrà ser superior a la dotació establida en aquesta convocatòria.

● Resum i descripció, si escau, del material inventariable sol·licitat i justificació de la necessitat quant a la investigació projectada.

● Currículum vitae de l'investigador o la investigadora principal i de cadascun dels membres de l'equip, segons model del Ministeri d'Economia i Competitivitat.

5. Comissió d'Avaluació

Els projectes que es finançaran seran proposats per a la concessió per una comissió integrada per:

a) President del Consell Social o persona en qui delegue

b) Rector de la Universitat d'Alacant o persona en qui delegue

c) Secretària del Consell Social de la Universitat d'Alacant

d) Vicerector d'Investigació i Transferència de Coneixement

e) Els 3 presidents de les comissions del Consell Social de la Universitat d'Alacant

f) 2 membres designats pel Consell Social

g) Un/a expert/a en el sector turístic de l'Institut d'Investigacions Turístiques a proposta del Consell Social

6. Avaluació de les sol·licituds

Criteris d'avaluació:

I. Interès i originalitat del projecte (de 0 a 10 punts).

II. Objectius i metodologia del projecte. Pla de treball (de 0 a 10 punts).

III. Impacte de l'aplicació de la solució (0 a 30 punts)

IV. Qualitat de l'equip d'investigació. Trajectòria científica o tècnica de l'investigador o la investigadora principal i de l'equip de treball. Composició multidisciplinària (de 0 a 20 punts).

V. Relació del projecte amb la sostenibilitat ambiental 1 a 15

VI. Relació del projecte amb la seguretat sanitària 1 al 15

7. Resolució

La resolució i la notificació de les ajudes es realitzarà en la pàgina web del Consell Social i del Vicerectorat d'Investigació i Transferència de Coneixement de la Universitat d'Alacant.

8. Pagament de les ajudes

El pagament de la totalitat de l'ajuda es farà mitjançant traspàs de crèdit a l'aplicació pressupostària oberta a aquest efecte a la persona titular de l'ajuda.

9. Seguiment i justificació

En un termini màxim de 3 mesos des de la data de finalització del període d'execució del projecte, l'investigador o la investigadora principal haurà de remetre al Vicerectorat d'Investigació i Transferència de Coneixement de la Universitat d'Alacant l'informe final en què es faça constar els resultats obtinguts, la justificació de la utilització de l'ajuda rebuda d'acord amb el pressupost inclòs en la sol·licitud (llistes de gestió econòmica) i una còpia de les publicacions resultants (enviades o publicades).

La quantitat de l'ajuda que no s'haja executat serà reintegrada a la clau orgànica d'origen dels fons i s'hi adjuntarà el document justificatiu de la redistribució efectuada.

Aquesta justificació serà presentada a través de l’e-Administració mitjançant instància genèrica utilitzant els models normalitzats.

El personal investigador del projecte haurà de fer constar en les publicacions derivades del projecte l'ajuda rebuda.





[Carretera Sant Vicent del Raspeig s/n  
03210 Sant Vicent del Raspeig - Alacant  
 Tel. 22 864 5003 - Fax 16 624 2752](https://www.google.es/maps/@40.440867,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12374&trk=tyah&trkInfo=tarId%3K4455542161288%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)